
Gratis 


At vælge 


ra lygtepæle, træer og hegn smiler 

de hånligt ned til os, og indhyller 

gaderne i en atmosfære som gør det 
svært at trække vejret frit. De er altid til- 
stede, det er klart, men gemt væk på råd- 
huset kan man godt glemme dem en 
gang imellem, mens andre fjender, som 
pansere og banker, rigdom og fattigdom, 
overtager fokus i gadebilledet. Nu er de 
overalt, og påminder os påtrængende om 
at vi er nødt til at vælge. Nødt til at væl- 
ge mellem underkastelse og oprør. 

At hævde at alle politikere er korrupte 
løgnere, har længe været banalt — for 
hvem ved det ikke allerede? Magten gør 
mennesket sygt, det gælder på alle niv- 
eauer, og derfor har vi heller ingen større 
sympati for kommunalpolitikere end for 
folketingsmedlemmer; vi diskriminerer 
ikke, hvad det angår. 

Byrådsmedlemmerne er sammen med 
politiet, forretningsejerne, cheferne og 
medierne dem som står for driften af det 
samfund som undertvinger os hver- 
dagens magt. En hverdag hvor arbejdet 
og de sociale krav kvæler det individu- 
elle initiativ, og hvor man, endelig hjem- 
me i tosomhedens helvede, synker ned 
foran en tv-serie for at distrahere sig selv 
fra dagens massakrer i fjerne lande… 

Politikerne vedligeholder denne ver- 
den, men de er i sidste ende ikke ansvar- 
lige for tingenes tilstand. Det er os selv 
som er de ansvarlige. Når der findes her- 
skere, så er det fordi vi endnu ikke har 
styrtet dem; når der findes rige, så er det 
fordi vi endnu ikke har kværket dem. 

Altså står vi overfor et valg. Men det er 
ikke et valg som venter på en fastlagt 
dato. Det er et valg som vi må tage på 
egen hånd, i dag, og som vi igen og igen 
må genoverveje og bekræfte. Stående 
overfor vort ansvar, vælger vi da lige- 
gyldigheden og underkastelsen, eller 
vælger vi at tage vort ansvar, og gøre 
oprør? 

Demokratiet bliver solgt til os som en 
mulighed for at bestemme over vores 
egne liv, men i virkeligheden handler det 
kun om at legitimere herredømmet. 
Stemmer du, får du allernådigst retten til 
at brokke dig, men ikke til at handle. 


Samtidig har du givet herskerne den ret- 


færdiggørelse de længes efter. Hvorfor 
ellers denne besættelse af at hæve valg- 
deltagelsen? Handler det om at skabe et 
så repræsentativt sammensat byråd som 
muligt? At hævde således er absurd, 
eftersom intet ligner en politiker fra høj- 
refløjen mere end en politiker fra venst- 
refløjen — de arbejder i fællesskab for at 
bevare det bestående. Sagen er, at desto 
højere valgdeltagelse, desto mere legitim 
er herskernes skalten og valten med 
menneskeliv. Retten til at handle og til at 
bestemme over sit eget liv, i fællesskab 
med dem man ønsker, kan ikke gives af 
nogen hersker — demokratisk valgt eller 
ej —- den må man tage. Og eftersom stat- 
en værner sig mod sine undersåtters 
selvorganisering, så må man gå oprørets 
vej hvis man ønsker frihed. 

Leden ved politikerne og valgene er 
udbredt, og det kommer til udtryk i den 
vidt spredte praksis at ødelægge og fjer- 
ne valgplakater. Politikere og medier 
lægger uforholdsmæssigt meget vægt på 
at angribe disse små rebelske tendenser, 
noget som røber de demokratisk valgte 


herskeres angst for at blive delegitimeret. 


Under al snak om dialog og med- 
bestemmelse skjuler sig den enkle sand- 
hed at magten aldrig har anden ret- 
færdiggørelse end vold og tvang. I dikta- 
turer såvel som i demokratier er magt- 


oa København For Alle 


Valgplakater over hele landet har i valgkampens første dage fået en passende behandling. 


haverne dem som kan straffe undersåt- 
terne. Styreformen er ikke den samme, 
men magtens natur er altid den samme. 

I det udbredte hærværk mod valg- 
plakaterne, og i den generelle foragt for 
valget blandt visse grupper, har vi som 
anarkister mulighed for at handle og 
agitere. Det er bestemt ikke hver dag at 
vi ser vore metoder og ideer få et bredere 
grundlag, lad os ikke forbigå de mulig- 
heder det giver. 

At sabotere valget er at sige klart og 
tydeligt: Vi har truffet vores valg. Vi 
ønsker at leve uden herskere og organ- 
isere vore liv antiautoritært og uden 
tvang. Et sådant valg kan ikke stemmes 
til udførelse, tværtimod. At stemme er at 
frasige sig sin autonomi og handlefrihed. 
Et liv uden tvang er et liv uden dele- 
gerede og repræsentanter. En samfunds- 
orden kan ikke omstyrtes med 
stemmesedlen. 

Den 21. november afholdes kommunal- 
valget, og mange vil sikkert gøre det 
nødvendige” og stemme på hvad de nu 
måtte anse for at være det mindst skade- 
lige alternativ; »holde sig for næsen og 
gøre sin pligt«, som en journalist engang 
opfordrede de italienske vælgere til. 

Vi, derimod, vælger oprøret. I dag, i 
morgen, alle dage. & 

AV 


Ingen leder 


t leve er at tage bevidste valg. 

Den som ikke gør det, er blot en 

kastebold for fremmede kræfter. 
Det som i mine øjne gør anarkiet værd at 
stræbe efter er ikke dets etiske eller poli- 
tiske korrekthed, men netop den bevidst- 
liggørelse af individet som er en del af 
oprørets process. Som anarkister stiller 
vi os selv nogle dybdegående spørgsmål, 
som ikke nødvendigvis kan besvares 
endeligt, og når de kan leder de oftest 
blot til nye spørgsmål. Spørgsmål om 
individuelt ansvar, om retfærdighed, om 
forhærdelse og kærlighed, om liv og død. 

Vi svarer med ord, men lige så vigtigt, 
også med handling. Ikke for at fastslå 
sandheder, men for at afprøve vore ideer. 
Vi er fremmede i denne verden, for vi 
stiller os ikke tilfredse med at adskille 
tanke fra handling. Vi tager valg, og vi er 
parate til at tage konsekvenserne af dem. 
Det er en tilfredsstillende måde at leve 
på, som på trods af de omtumlede ydre 
omstændigheder giver en indre ro. Mine 
valg udgår fra mig selv, og de kan aldrig 
delegeres til nogen institution. Jeg tillad- 
er ingen hersker at definere mig. Herfra 
begynder oprøret. 

I dette nummer af Orkanen kan du der- 
udover læse om kærlighedens plads i op- 
røret, en guide til at anvende computere 
på en mere sikker måde, om repression 
mod anarkister i Brasilien, kort nyt om 
sociale spændinger i Danmark og 
Sverige (går det at spore en opvågnen 
efter de dvaske sommermåneder?), og 
om en efterårsdag i Vestre fængsel. 

Anarkisten Santiago Maldonado, som 
vi skrev om på forsiden af sidste num- 
mer, er fundet død i nærheden af det sted 
hvor han forsvandt den 1. august i år. 
Det argentinske politi er morderne, og er 
nu i fuld gang med at rense sig selv. 
Santiagos forsvinden ledte til internatio- 
nale solidaritetsaktioner, som til og med 
nåede det ellers stille København. Se 
mere inde i bladet. 

Som altid er bladet åbent for bidrag i 
form af artikler, læserbreve og aktions- 
rapporter. Som Zap skriver i et læser- 
brev: »If we don't raise hell together; 
shit, if you and I don't even do it 
individually, then who?« &€ orkan 


Kærlighedens plads i det oprørske liv 


vad er frihed uden kærlighed, 

kærlighed uden frihed? Jeg er 

kompromisløs, jeg vil have det 
hele. Men i dette statsstyrede under- 
trykkende verdensherredømme, i dette 
fængsel af et samfund, er frihed endnu 
kun en drøm, som jeg med brændende 
genstande, der gør fjender til aske, for- 
søger at realisere. 

Med hver oprørsk handling øges risi- 
koen for yderligere frihedsberøvelse. Og 
med dét, vil jeg også blive frataget fri- 
heden til at være sammen med dem jeg 
elsker. 

Skal man så forsøge at undgå kærlig- 
heden, for at have mindre staten kan 
berøve én fra? Opgive forelskelsen, af- 
skære ens familie, droppe dybe venskab- 
er, blive en lonesome rider i oprøret mod 
det etablerede? Det ville aldrig give men- 
ing for mig, for så har mine fjender vun- 
det. Det er netop fordi vi elsker os selv, 
livet, jorden og hinanden, at vi adskiller 
os så markant fra staten, autoriteterne og 
kapitalisterne, vis eneste målestok af 
værdi i livet er penge og magt. 

Det kan være svært at navigere rundt i 
livet som oprører; man lever et dobbelt- 


liv, og løgne og fortielser er en integreret 
del af din hverdag. De fleste, måske alle 
du elsker, kender ikke til dit oprør. Man 
forsøger at finde tid og overskud til også 
at tilbringe timer med dem og være for- 
trolige i det omfang omstændighederne 
tillader. Måske har de en formodning om 
at man laver "ting og sager”, måske har 
man en fortid som hjemsøger éns 
familie, fordi de har prøvet at miste én til 
fængslets usle celler. Man vil ikke kunne 
undgå at mærke deres bekymringer, den 
udtalte frygt såvel som den usagte, men 
det er en uundgåelig konsekvens af livet 
som oprører. 

Selvom jeg véd at intet kan få mig til at 
standse mit oprør, så mærker jeg stadig 
frygtens kvælende tag i mig fra tid til 
anden. Frygten for at miste kan ind- 
imellem være så stor, at den hviskende 
truer med at forhindre mig i mit oprør, 
og mindst lige så sindsoprivende, hvis 
ikke værre, så kunne den forsøge at for- 
hindre dem jeg har kærest i deres oprør. 

Men jeg tillader ikke min frygt at få 
overtaget. Jeg har dét tilfælles med magt- 
haverne, at både de og jeg, er uhyre be- 
vidste om at det er ligepræcis sådan re- 


y Vreden er 
drivkraften i mit 
oprør, i kampen for min 
egen og alle andres 

frihed, og den 
udspringer i sidste 
ende af kærlighed. 


pressionen manifesterer sig når den vir- 
ker allermest hensigtsmæssigt. 

Jeg er desuden lysende bevidst om, at 
det netop (også) er på grund af denne 
frygt, at jeg kæmper mod de magt- 
liderlige, og jeg er ligeså bevidst om at 
min frygt formentlig aldrig forsvinder 
helt, så den kæmper jeg også mod. Det er 
hårdt arbejde, men det er dræbende 
nødvendigt. 

Jeg kan dog, for det meste, drage fordel 
af min frygt. Den er utvivlsomt med til at 
gøre, at jeg elsker som om det var sidste 
gang jeg holdt om min elskede, den 
skærper mine sanser i situationer hvor 


hvert et skridt kan være af afgørende be- 
tydning, den gør mig udholdende, og 
ikke mindst, så gør den mig fucking vred. 

Kærligheden skal gøre os stærkere i 
vores oprør, mere opmærksomme, og 
yderligere determinerede. Den skal ikke 
svække os og holde os tilbage, men op- 
fordre vores kammerater til at gribe til 
våben og gå i krig, og tilat stå stærke i 
solidaritet! 

Vreden er drivkraften i mit oprør, i 
kampen for min egen og alle andres fri- 
hed, og den udspringer i sidste ende af 
kærlighed. 

I oprørets uendelige muligheder og 
kærlighedens ekstase er jeg så fri som 
det er muligt under disse halsbrækkende 
omstændigheder — også kendt som 
samfundsordenen. 

Så til alle medskyldige kammerater 
derude; spring den fucking mur som hol- 
der os fra dem vi elsker, kast en bombe 
mod alle undertrykkende institutioner 
som forhindrer os i at kunne leve som 
frie individer i denne verden, og så elsk — 
så højt, så meget og så bredt du kan, og 
gør det hele igen i morgen! & 

Hjertesorg 


Orkanen 


Internet- og computersikkerhed 


WWW. Et bidrag om at anvende computere og internet på en mere sikker måde. Spørgsmålet om digital sikkerhed kan virke overvældende, 


men er ikke desto mindre vigtigt og brugbart at lære noget om. Giv ikke op. Resignation er det første skridt til underkastelse. 


streres, og dermed er det farligt at an- 

vende for de som ønsker at kaste det 
bestående omkuld. Ikke desto mindre 
giver det os mulighed for at kommuni- 
kere og søge information. Risiciene ved 
at bruge internettet kan let føre til resig- 
nation, for hvordan skal man finde rundt 
ijunglen af information om computer- 
sikkerhed, information som ofte er af 
meget teknisk karakter? Dette problem 
leder desværre ofte til enten at skide 
fuldstændigt på sikkerheden, eller at op- 
give at anvende computere til under- 
gravende virksomhed overhovedet. Men 
resignation er det første skridt til under- 
kastelse. At lære sig nogle redskaber som 
giver en mulighed for at bevæge sig sik- 
kert og anonymt omkring på internettet 
er en styrkelse af ens muligheder for at 
gøre oprør. Det vigtige er at altid se 
computersikkerheden som et redskab, 
ikke som et mål i sig selv. Hverken para- 
noia eller teknologifiksering! 

Når man taler om sikkerhed og ano- 
nymitet i forhold til computere er det 
vigtigt at forstå at der ikke findes nogle 
garantier. Menneskelige fejl og tekniske 
sårbarheder er altid en mulighed som 
man må regne med. Det eneste man kan 
gøre er at så vidt muligt sætte sig ind i 
hvordan tingene fungerer, følge de 
udmærkede instruktioner som findes”, 
holde sin software opdateret, og udvise 
rettidig forsigtighed. Det er umuligt at 
give udførlige instruktioner på denne 
begrænsede plads, men her følger nogle 
tips til hvordan du kan-kommunikere 
mere sikkert over internettet, og links 
hvor du kan finde information om flere 
aspekter af computersikkerhed. 


Tse er et sted hvor alting regi- 


Torbrowser 

Torbrowser? er en webbrowser som 
anonymiserer din færden på internettet. 
Den er let at anvende, og kan down- 
loades til Windows, Mac og Linux styre- 
systemer. Gennem Torbrowser kan du 
f.eks.: oprette en anonym e-mail adresse; 


offentliggøre tekster anonymt; søge efter 
sensitiv information; oprette en anonym 


blog. 
” At lære sig nogle 

redskaber som 
giver en mulighed for 
at bevæge sig sikkert 
og anonymt omkring 
på internettet er en 
styrkelse af ens 
muligheder for at gøre 
oprør. 


Torbrowser fungerer således at den 
sender al sin internettraffik gennem Tor- 
netværket. Det betyder, at alt hvad du 
browser gennem Torbrowseren, bliver 
krypteret og sendt gennem tre forskel- 
lige computere verden over, inden det 
havner på din computer. Din IP-adresse 
er skjult, fordi de websider du besøger 
kun kan se IP-adressen fra den sidste 
computer i netværket. Det er kun gen- 
nem Torbrowser at din webbrowsing er 
anonym. Resten af dine programmer 
forbinder normalt til internettet. 


Tails 

Tails? er et anonymt og sikkert styre- 
system. Tails har mange sikkerheds- 
foranstaltninger, men er forholdsvis 
brugervenligt. De to vigtigste funktioner 
er, at al internettraffik går gennem det 
anonymiserende Tor-netværk, og at intet 
bliver gemt på din computers harddisk. 
Tails kan f.eks. bruges til: at offentlig- 
gøre tekster anonymt; at kommunikere 
anonymt gennem e-mail og chat; at søge 
efter sensitiv information; at behandle 
dokumenter, billeder og videoer, uden at 
efterlade spor på din computer. 

Tails skal ikke installeres på din com- 


puter. I stedet køres det fra en USB-nøgle 
eller DVD. På den måde undgår du at 
efterlade spor på computeren. Anvender 
du en USB-nøgle kan du vælge at oprette 
en krypteret mappe på USB-nøglen hvor 
du kan gemme de dokumenter du arbej- 
der på. Ellers sletter Tails alt hvad-duhar 
brugt det til. Når du afslutter Tails og 
genstarter din computer er dit normale 
styresystem som det plejer at være. At 
hente og installere Tails er ikke så svært, 
hvis du følger guiden på projektets 
hjemmeside. Det er dog vigtigt at du 
sætter dig ind i hvordan det fungerer, og 
hvordan det skal bruges korrekt. 


Andre tips og redskaber 

Hvis du ønsker at sikre din computer 
mest muligt er det sandsynligvis en god 
ide at installere et gratis opensource 
Linux styresystem på den. Det er der 
flere årsager til. En ting er at der er et 
stort fokus på sikkerhed inden for Linux, 
hvilket gør det nemt at finde guider og 
information. Desuden kan du, i mod- 
sætning til på Windows og Mac, konfigu- 
rere alle dele af dit system. Populære 
Linux styresystemer som f.eks. Debian? 
og Ubuntu> bliver opdaterede hurtigt når 
sikkerhedsbrister bliver opdaget, og giver 
dig f.eks. mulighed for at kryptere din 
harddisk under installationen, for bare at 
nævne én vigtig funktion. Et andet argu- 
ment er, at fordi Linux er gratis og kilde- 
koden offentlig tilgængelig, så er der 
ikke nogen som kan plante bagdøre 
(indgange for f.eks. efterretnings- 
tjenester) i softwaren. Problemet med 
Linux er at der er så mange varianter at 
det er uoverskueligt. Hvis du er ny- 
begynder, så vælg en populær distribu- 
tion? — de er oftest mest brugervenlige og 
lettere at få hjælp med. 

En af de største sikkerhedsbrister er 
dårlige kodeord. Vigtigheden af at an- 
vende stærke kodeord til din computer, 
e-mailadresser osv., kan ikke overdrives. 
Et godt kodeord bør bestå af indtil flere 
ord som ikke kan forbindes med dig, og 


som ikke er en almindelig sætning, samt 
et bredt udvalg af forskellige tegn. Lange 
mærkelige ordsammensætninger kan 
faktisk være nemmere at huske end kor- 
tere nonsens kodeord, og de er sværere 
at bryde. 

En-af-de vigtigste sikkerheds- 
foranstaltninger er kryptering — af 
harddisk, USB-nøgler, e-mails, filer, 
internetforbindelse, chat, osv. På Linux er 
de fleste af disse ting ret enkle at lære. Et 
godt sted at starte, er at kryptere dine 
e-mails. Du kan få en e-mailadresse med 
krypteret mailbox”, men på vej gennem 
internettet kan en ukrypteret e-mail 
opfanges og læses af udbyderen, hackere 
eller efterretningstjenester. For at sikre 
din mail bedre, skal den krypteres med 
PGP/GPG på din computer inden den 
sendes. Det er ikke så svært som det 
lyder, der findes værktøjer til alle 
styresystemer som gør det automatisk. 


Med lidt gåpåmod og tålmodighed kan 
du sikre din computer og brug af internet 
mod de mest almindelige angreb. Men 
husk at der altid er en risiko, og at du 
stadigvæk skal være forsigtig med hvad 
du bruger din computer til. Skift dine 
kodeord med jævne mellemrum, slet filer 
og browserhistorik som du ikke behøver, 
og lær dig at kryptere din kommuni- 
kation og dine filer — så er du godt på 
vej. € 

Nørd fra helvede 


Links 


1 ssd.eff.org & riseup.net/en/security 
2 torproject.org 

3 tails.boum.org 

4 debian.org 

5 ubuntu.com 

6 distrowatch.com 

7 tutanota.com & riseup.net 

8 ssd.eff.org (søg på gpg) 


Den enes stat, den andens fjende 


nifesterer sig på en svært hånd- 

gribelig og kompleks måde; ikke 
mindst når sproget benyttes i envejs- 
kommunikation; det hverken kan be- 
strides eller nedtones. 

I og med, at vi er samfundsindivider 
under det bestående, er vi underlagt 
statsmagten, og derfor er vi konstant ud- 
sat for statens sprogbaserede kategori- 
seringer. Det virker som om, at vigtig- 
heden i at blive sat i bås til perfektion 
ikke kan overdrives. Staten vil vide, hvad 
vi spiser, hvad vi tænker, hvad vi elsker 
og hader, hvad der kan styrke og knække 
os. Hun er den -ist; de har den nationali- 
tet; han har den økonomi. 

Det er utvivlsomt et spørgsmål om 
definitionsmagt, og hvem der besidder 
denne. Det gør herskerne, og derfor vil 
det fordre underkastelse at placere sig 
selv i relation til definitioner, der har 
mere eller mindre åbenlyse motiver af 
repressiv karakter. Et par eksempler 
presser sig i denne forbindelse på. 

Hvis jeg handler uden for lovens ram- 
mer, er jeg en lovovertræder, en for- 
bryder. Nej, det er jeg ikke, for jeg står 
ideelt set ikke i nogen som helst relation 
til loven. Jeg ved, at dansk lovgivning 
findes, hvor den kommer fra, og hvorfor 
den er her. Jeg ved også, hvad et brud på 
denne lovgivning kan medføre. Alligevel 
søger jeg ivrigt og så vidt muligt ikke at 
definere mig selv ud fra loven. Jeg gør 
alt, hvad jeg kan for ikke at handle ud 
fra, hvad der er lovligt eller ulovligt. 
Staten skal lade være med at oplyse mig, 


| . prog er magt, og dette forhold ma- 


opdrage på mig, beskytte mig. Staten 
skal lade være med at hæmme mig, kon- 
trollere mig, gøre mig medskyldig i dens 
uhyrligheder, og udnytte mig som et in- 
strument for dens legitimitet. Jeg agter at 
leve mit liv uden statens indblanding, og 
siden det er statens eksistensgrundlag at 
blande sig i mit liv, må der gribes til våb- 
en. Staten er min fjende, og jeg er stat- 
ens. Jeg er ikke bange for at være en så- 
kaldt forbryder, fordi jeg ved, hvad det 
indebærer. Jeg frygter ikke statens aver- 
sion imod mig; jeg byder den velkom- 
men. Mal mig i de sorteste nuancer, og 
det skal blive lysende klart, hvorledes vi 
retteligt adskiller os fra hinanden. 


Jeg har altid fået af vide, at jeg er dans- 
ker. Det går jeg ud fra, at jeg har, fordi 
jeg har dansk statsborgerskab, jeg er 
hvid, jeg taler flydende dansk, jeg har 
forældre der identificerer sig som dans- 
kere, og jeg er født og opvokset i Dan- 
mark. Det er meningen, at jeg skal føle at 
margrethe den 2. [sic] taler til mig hvert 
år den 31. december. Jeg skal helst få en 
tåre i øjnene, når jeg hører ”der er et yn- 
digt land”. Det holder ikke, hvis jeg ikke 
har et forhold af ærefrygt og beskyttelse 
overfor det danske flag, det danske land, 
og danske interesser — både nationale og 
internationale. Jeg er efterhånden kom- 
met befriende langt væk fra disse tilbøje- 
ligheder, i forhold til dengang jeg i dén 
grad var kulturelt og økonomisk assimi- 
leret. Jeg hjemsøges godt nok af og til, 


” Mal mig i de 

sorteste nuancer, 
og det skal blive 
lysende klart, 
hvorledes vi retteligt 
adskiller os fra 
hinanden. 


men stadigt sjældnere, og jeg kæmper 
dagligt for at distancere mig yderligere. 

Jeg væmmes virkelig, hver gang folk 
definerer mig som dansker. Jeg bliver 
spændt til bristepunktet, når jeg tænker 
på, hvordan magthaverne bruger min 
eksistens som undskyldning for deres 
ækle gøren og laden. Danmark er ikke 
mit land, det er et område på Jordens 
overflade. Dansk er ikke mit modersmål, 
det er en ukomplet måde at kommuni- 
kere med hele verden på. Danskhed er 
slet og ret en racistisk forbandelse, der 
må udraderes. Hvad der end binder så- 
kaldte danskere sammen, så er jeg for 
længst færdig med bevidst at assistere 
opretholdelsen af denne afskyvækkende 
konstruktion. 

Jeg tænker ikke, at vi kan styre, hvor- 
dan herredømmet kategoriserer os, men 
vi har visseligt en indflydelse på, hvor- 
dan vi kategoriserer os selv. Den skal vi 
gøre brug af, således at vi ikke holder os 
selv nede med statsbaserede definitioner 
skabt til netop dette formål. & Lingu 


Digt. Sprog er magt, men det er også 
frihed til at udtrykke sig. Her i et 
digterisk bidrag. 


Opkast 


Jeg ser dig på lang afstand. 

Jeg kan nærmest lugte dig. 

Du står dér, og ser så stolt ud i dit 
mørkeblå latterlige kostume. 

Du elsker den magt du har, og du bliver 
høj af at svinge din stav mod mig. 

Jeg ser dig angribe mine kammerater, og 
smide hjemløse i fængselsceller. 

Jeg ser dig hyggesnakke med hr og fru 
danmark, 

som er indbildske nok til at se dig som 
deres beskytter. 
Jeg kan dårligt nok se dig som et 
menneske, du er en fucking parasit. 
Du spærrer vejen for mig, og du vil ikke 
tøve med at slå mig ihjel, 

for at beskytte din elskede stat og alle 
dens interesser. 

Vi er fjender os to. Jeg hader dig 
oprigtigt. 

Jeg ser dig hver dag, og hver gang 
forestiller jeg mig i 

at skyde dig, med dit eget våben. Én 
undertrykker mindre. 

Enemy of state 


En efterårsdag i Vestre fængsel 


hukommelse. Det var heden, lyset, 

skarpheden, og den sydende påvirk- 
ning af indeklimaet på cellen. Udenfor, 
på gårdturene, var det metalburets ud- 
skæring af den let skyede himmel i øst; 
den lune brise og det ufiltrerede solskin 
på min brystkasse og underarme, hvor 
skjorten havde gjort plads, i nord; asfalt- 
ens og murstenenes varme mod min ryg 
og ben i syd. 

Jeg skal med besvær forsøge med at 
viderebringe materiale fra den blotte 
erindring, der skal sikre et fuldmodent 
og helsidet billede af Vestre fængsels bud 
på en efterårsdag. Det må ikke forstås på 
den måde, at jeg ikke evner at forbinde 
denne årstid i fangenskab med side- 
løbende begivenheder i mit liv. Jeg hus- 
ker retsdagene, besøgstimerne, keramik- 
skålene, slåskampene, telefonopkaldene, 
hashhandlerne, gråd fra nabocellerne, og 
meget mere. Hvad der imidlertid karak- 
teriserer efterårets unikke påvirkning 
virker uklart, fordi efteråret var forment 
adgang. For mig var oplevelsen af efter- 
året på mange måder en betydningsløs, 
historieløs tid. Jeg oplevede simpelthen 
aldrig en efterårsdag i Vestre fængsel. 

Efteråret slukkede ganske vist lang- 
somt somrene; det gnavede på dagene i 
begge ender, og i sidste ende levnedes 
intet, men under fængslets dyne af mur- 
værk og de omkringliggende idræts- 
arealer, var det et lyddæmpet, storm- 
forladt og sanseløst efterår; ingen flyv- 
ende tagsten og hegnspæle, ingen knir- 
ken og blafren fra stilladserne, ingen 
styrtregn af gule blade, ingen stille- 
stående cyklister og ingen væltende træ- 
ers angreb mod elnettet. 

For mig var efterårsdagenes fravær 
blot endnu en markør for statens vidt- 
favnende undertrykkelsesprojekt, der 
resulterer i fængslet eksistens, og dets 
sterile og afskærende karakter. Det er 
selvsagt herredømmets strategi, at 
fængslerne tager sig ud på denne måde, 
også selvom de ikke vil vedkende sig 


Å . ommeren er som brændt ind i min 


dette; ræsonnementet er som altid, at det 
er et spørgsmål om sikkerhed. På samme 
tid handler det om at være ”human” og 
skabe en tilværelse for fangen, der af- 
spejler verdenen udenfor, hvilket må 
siges at være en sand umulighed. Dette 
ved magthaverne selvfølgelig udemærket 
godt, men der må alligevel ”arbejdes” for 
at virkeliggøre en sådan tilværelse, så 
man kan lukke munden på pladder- 
humanistiske politikere og debattører, 
reformvenlige kriminologiforskere og 
fodslæbende NGO'er. 

Jeg skriver ikke dette indlæg med et 
nedbrudt sind, eller med resignation i 
blodet: tværtimod. Erindringen om det 
kliniske fængsel med dets tæppe af isola- 
tion inspirerer mig til at være ufra- 
vigende og grænseløst ekstrem i min 
modstand mod systemisk indespærring 
af den herskende klasses moralske 
syndebukke. Jeg tænker tilbage på 
fængslets sterile vagtpersonale i renseri- 
pressede uniformer, bærende på blank- 
polerede håndjern og knipler. I den for- 
bindelse er jeg overbevist om, at disse 
mennesker, der på denne måde går stat- 
ens ærinde, vil fortsætte lydigt og ufor- 
trødent, indtil de sprættes op fra nyre til 
nyre med frihedens kniv. 


Disse påmindelser er personligt ind- 
trængende, de er følelsesladede, og de er 
mine. Imidlertid håber jeg ikke, at det 
hæmmer deres delevenlighed. Efterårets 
systematiske bandlysning var virkelig en 
øjenåbner for mig. Således ønsker jeg at 
tilvejebringe en efterårsdag i Vestre 
fængsel, og her findes der kun én løs- 
ning: Vestre skal knuses. Kampen 
fortsætter og mulighederne er mange. 
Kom! &€ Stød 


Bidraget ”En sommerdag i Vestre fængsel 
[Orkanen nr. 1, 1. årg.] står som direkte 
inspiration til dette indlæg. 


Orkanen 


Demonstration den 21. oktober, da Santiago Maldonados død var blevet bekræftet. 


Santiago Maldonado er død 


ÅRGENTINA. I midten af oktober blev et lig 
fundet i en flod i nærheden af det sted 
hvor anarkisten Santiago Maldonado for- 
svandt i politiets hænder den 1. august i 
år. Den 20. oktober bekræftede hans 
familie at den afdøde var Santiago. 

Ifølge de retsmedicinske undersøgelser 
har liget ingen spor af vold. Politiet og 
politikerne er med retsvæsenets hjælp i 
fuld gang med at vaske hænderne. 
Santiagos familie kræver en uvildig 
undersøgelse som ikke kan manipuleres 
af politiet. 

Maldonado forsvandt da politiet angreb 
en mapuche-landsby efter en vejblokade 
i solidaritet med mapuche fanger [se 
Orkanen nr. 5, 1. årg.]. I Argentina har 
hans forsvinden og død ledt til stor vrede 
og mange kraftfulde demonstrationer og 
aktioner. Befolkningen i landet som tid- 
ligere var et militærdiktatur, har statens 
bortførsler og mord friskt i erindringen. 

Også i andre sydamerikanske lande har 
der været aktioner og demonstrationer i 
solidaritet med Santiago og mapucherne, 
det oprindelige folkeslag som han kæm- 
pede sammen med da han blev bortført 
af politiet. I Montevideo, Uruguay blev 
der den 24. oktober stukket ild til den 
argentinske militærattaches kontor. 
Anarkister påtog sig ansvaret for 
angrebet. 


Også i København kom vreden over 
statens overgreb mod en anarkistisk 
kammerat til udtryk, da der ifølge en 
tekst offentliggjort på internationale 
anarkist-hjemmesider blev begået 
hærværk mod den argentinske 
ambassade. £ oir 


Aktion 


Natten mellem den 17. og 18. 
oktober vandaliserede vi indgangen 
tilden argentinske ambassade i 
København med maling. Vi skrev 
også navnet Santiago Maldonado og 
et cirkel-A. 

Vi gjorde dette fordi den 
argentinske stat er ansvarlig for 
bortførelsen af anarkisten Santiago 
Maldonado som skete for mere end 
to måneder siden. Nogle få dage 
efter vores aktion hørte vi den 
sørgelige nyhed at hans lig var blevet 
fundet. Staten og politiet er 
ansvarlige! Vi er vrede! 

Nogle anarkister. 


Oversat til dansk af Orkanen. På engelsk her: 
actforfree.nostate.net/?p=28767 


Notitser fra den sociale krig 


Spændinger. Orkanen skimmer nyhedstrømmen for vidnesbyrd om samfundets spændinger. Politiet forsvarer de rige og angriber 
de fattige og oprørske elementer, mens medierne retfærdiggør deres repression. Men der er altid nogen som slår tilbage. 


Død i politiets varetægt 

20. oktober, Aarhus. En 44-årig 
kvinde døde i politiets varetægt, 
i detentionen på Politigården. 


deres villige fodtropper. Lad os 
svare igen på behørig vis! Intet 
glemt, intet tilgivet. 


hun havnede under den. 
Efterfølgende fik Støjberg lov 

til at udbrede sig om hvor galt 

det kunne have gået, samt takke 


Det er tredje gang i år at per- 
soner dør på den måde. Den 4. 
oktober døde en mand i politiets 
varetægt i Randers, efter at have 
skadet sig selv, og den 29. 
januar døde en 44-årig mand på 
Politigården i Aalborg. 

Som sædvanligt i sådanne sag- 
er bliver hændelserne undersøgt 
af den uafhængige politi- 
anklagemyndighed, som uden 
tvivl vil nå frem til at alt er i 
den skønneste orden. At folk 
dør når de spærres inde, måske 
påvirkede af stoffer eller alko- 
hol, måske selvmordstruede, 
syge eller tilskadekomne, uden 
mulighed for at få hjælp (der 
kommer ingen når man ringer 
med dørtelefonen), kan jo ikke 
betegnes som andet end hænde- 
lige uheld. Håndterer man så 
mange mennesker som politiet 
gør, er det klart at der nogle 

ange ryger én i svinget. At 
folk, oftest fra udsatte forhold, 
smides i detentionen, og en 
gang imellem kreperer, er ikke 
noget som bør oprøre nogen. 
Den sociale fred i det klasse- 
opdelte samfund har sin pris, 
som vi alle må være villige til at 
acceptere, ikke sandt? 

Herskerne og de rige fører 
krig mod os, og panserne er 


Røvere og politi 
26. oktober, Sønderjylland. Poli- 
tiet afholdt en storstilet øvelse 
med demonstranter, hooligans 
og røvere. I øvelsen deltog be- 
tjente med særlig udrustning, 
brandfolk, politikøretøjer og en 
helikopter fra forsvaret (som her 
fik ”civil' anvendelse). Øvelsen 
gik bl.a. ud på at håndtere optøj- 
er og voldelige demonstranter, 
og inkluderede brændende bar- 
rikader, stenkast, og et forsøg på 
at sætte en politibil i brand. 
Politiets øvelser viser os noget 
om hvad de forventer sig. Lad os 
da fundere over, hvad de ikke 
venter sig… 


Bilbrande 

26. oktober, København. Fire bil- 
er blev natten mellem onsdag og 
torsdag opslugt af flammer, i 
brande som politiet mener er 
påsatte. En bil brændte under 
Bispeengsbuen, mens tre biler 
brændte på en villavej på 
Frederiksberg. De fleste af biler- 
ne var af dyre mærker. 

Bilen er både et symbol på rig- 
dom, og på den verden af tvang 
og arbejde som vi lænkes til. At 
brænde dem af kan anses for at 
være et logisk oprør mod denne 
elendighed, og som vi så i som- 


Udbrændte biler på Frederiksberg natten til den 26. oktober. 


meren 2016 kan metoden sprede 
sig eksplosivt: Fra by til by, og 
til og med over landegrænser. 

Vi bør altid være varsomme 
med at pålægge disse anonyme 
angreb motiver som stemmer 
overens med vores egne, men 
netop i deres anonymitet taler 
de til os alle: Mod dette sam- 
funds elendighed kan vi omgå- 
ende gå til angreb! 


Støjberg på flugt 

3. november, Udrejsecenter 
Sjælsmark. Integrationsminis- 
teren Inger Støjberg måtte tage 
benene på nakken da hun sam- 
men med Johanne Schmidt- 
Nielsen fra Enhedslisten besøgte 
udrejsecentret, hvor afviste 

asylansøgere afventer sin ud- 
visning. Politikerne dukkede op 
med DR for at lave et tv-prog- 
ram hvor de skulle snakke med 
en familie om livet på centret. 
Da resten af centrets beboere 
opdagede at de ikke ville få mu- 
lighed for at fremlægge sine 
sager for ministerens høje per- 
son opstod almen vrede. Da mi- 
nisteren kom ud fra samtalen 
mødtes hun ifølge medierne af 
omkring 40 personer som råbte 
og greb fat i hende. Det fik hen- 
des livvagter til at gelejde hende 
hurtigt ind i bilen og køre der- 
fra. Dog forsøgte beboerne at 
forhindre bilens fremfart. En 
kvinde kastede sig på køleren af 
den kørende bil og blev ramt da 


sine PET-vagter og tapre 
chauffør. 

Beboernes forsøg på at 
standse hende, vidner om en 
nærmest umenneskelig despe- 
ration, men det er Støjbergs op- 
levelse som får opmærksomhed. 

Støjberg under bilen næste 
gang, tak! 


Sverige: Angreb mod politiet 
I løbet af 2017 er det svenske 
politi gentagne gange blevet an- 
grebet, særligt i det sydlige Sve- 
rige, og især i oktober er takten 
blevet sat op. Den 18. oktober 
sprængtes indgangspartiet til 
politistationen i Helsingborg i 
en kraftig eksplosion, og ti dage 
senere affyredes skud mod en 
politibetjents private hjem i 
Våsterås. Dagen efter, den 29. 
oktober, blev en politistation i 
Våxjå angrebet — to gange på én 
nat! — med fyrværkeri og sten. 
Tidligere i år, i februar, eksplo- 
derede en politichefs bil udenfor 
hans private hjem nord for 
Stockholm. Ingen pansere er 
endnu kommet til skade i 
angrebene. 

Politiet selv anser angrebene 
for at være rettede mod politi- 
myndigheden og dens arbejde 
(no shit, Sherlock). &$ onb 


Operation Erebo: 


Repression mod anarkister i Brasilien 
Tocoe indledte politiet den 25. 


oktober en storstilet repressiv ope- 

ration mod anarkistiske grupper og 
individer i Porto Alegre. Operationen 
træffer et bredt spektrum af anarkistiske 
tendenser, og mange af de ramte har 
stolt bekræftet sine anarkistiske ideer. 
Tredive personer er under udredning, og 
huse, kollektiver og anarkistiske være- 
steder blev gennemsøgt. Alt dette skete 
få dage inden afholdelsen af den ottende 
anarkistiske bogmesse i Porto Alegre, 
som skulle have fundet sted den 28.-29. 
oktober, men som på grund af repres- 
sionen blev aflyst. 

Politiet konfiskerede store mængder 
materiale, bl.a. bøger, patches, flag og 
masker, samt plastikflasker fyldt med 
plastposer (som skulle bruges som gen- 
brugt byggemateriale i et økologisk byg- 
geprojekt) som politiet hævder er molo- 
tovcocktails. Ikke engang en panser kan 
vel være så dum at tro at molotov- 
cocktails laves med plastikflasker? 

Grundlaget for anholdelserne og hus- 
ransagningerne er en række angreb mod 
autoriteterne siden 2013. I fuld overens- 
stemmelse med sin egen tankegang har 
politiet opfundet en ”ondsindet bande, 
en international organisation som skulle 
være dannet for at angribe magthaverne. 
Som om anarkister behøver at danne en 
sådan organisation for at gå til angreb på 
herredømmets verden. 

I politiets skamløse løgne, som ud- 
bredes med mediernes hjælp, er bande- 
roler og bøger beviser på en forbryderisk 
sammensværgelse. Som kammerater fra 
Brasilien skriver: »De fremviser slange- 
bøsser og plastikflasker som våben, mens 
de selv bærer pistoler. De taler om ter- 
rorisme og ondsindede bander, mens de 
planlægger den næste invasion af en 
landsby eller favela, hvor dødsofrene 
ikke engang vil blive nævnt af 
medierne.« 

I tekster offentliggjort på internettet 
opfordres der til international solidaritet. 
Spændingen imod autoriteternes verden 
er international. $ oir 


Brasiliens ambassade: 
Jens Kofods Gade 1, st. th. 
1268, København K 


Brasiliansk politi med materiale 
konfiskeret i »Operation Erebo«. 


Orkanen 


Det hændelige uheld 


Boganmeldelse. Anmelderen har med stor interesse læst Dario Fos »Accidental Death of an Anarchist«, i 
hvilken statsvold efterfulgt af håndvask illumineres. Fingeren er rettet opad; mod de korrupte, mod morderne. 
Det er i sig selv ikke noget at grine af, men i farcen bliver latteren et våben, der kan spidde tilskuerne med 


funderinger over verdens uretfærdighed. 


Dario Fo: Accidental Death of an 
Anarchist. Skuespil. Oversat til engelsk af 
Simon Nye. Kommentar af Joseph Farrell. 
Bloomsbury, 2003. 102 s. 


ccidental Death of an Anarchist er 

skrevet af den italienske skue- 

spilsforfatter og skuespiller Dario 
Fo i 1970. Det er direkte inspireret af den 
italienske anarkist og jernbanearbejder 
Giuseppe (Pino) Pinelli, der døde i politi- 
ets varetægt i december 1969, i Milano. 
Pinelli var blevet arresteret, mistænkt for 
at sætte en bombe til sprængning i Banca 
del” Agricoltura på Piazza Fontana i det 
centrale Milano, hvor i alt 16 mennesker 
mistede livet. 


), De kommer ud af 
det blå, og kan 
have en hvilken som 
helst afskygning. 


Dario Fo om Harlekinen 


Bombningen var en af en hel serie 
bombesprængninger i Milano, såvel som 
i Rom. Perioden i Italien fra slutningen af 
1960'erne og ind i 1980'erne var præget 
af stor politisk uro, og har fået tildelt 
navnet blyårene (italiensk: Anni di 
piombo). Italien var på daværende tids- 
punkt en smeltedigel, hvori venstre- og 
højreekstreme grupperinger, korrupte 
politikere og politifolk alle sammen 
kæmpede for at fremme deres egne 
dagsordener. Der var et enormt spek- 
takel ovenpå Pinellis død, bl.a. fordi det 
var så vanskeligt for myndighederne at 
strømline deres beretninger om, hvad der 
virkelig foregik den sene aften, hvor 
Pinelli døde; et element som Fo leger 
med i teaterstykket. 

Intet er trods alt så skidt, at det ikke er 
godt for noget, og i 1972 blev Luigi 
Calabresi, politiinspektøren der blev (og 
bliver) anset for at bære ansvaret for 
Pinellis død, myrdet. 

Lidt om opsætningen: teaterstykket er i 
to akter, to scener i første og en enkelt i 
anden. I den engelske oversættelse af 
stykket tager handlingen sig ud, ikke i 
Milan hvor Pinelli døde, men i et politi- 
hovedkvarter et sted i England. Opsæt- 
ningen er meget spartansk, og antallet af 
medvirkende er holdt nede på et mini- 
mum. Dermed ikke sagt, at de ikke alle 
som én udfylder en vigtig rolle. Alligevel 
vil jeg gerne tage karakteren Galningen 
ud til nærmere undersøgelse. Han er 
utvivlsomt stykkets maestro, og jeg skal 
love for at der bliver dirigeret. Han for- 


tjener denne opmærksomhed, og den 
skal han således få. 

Det er vigtigt at forstå Fos skuespils- 
mæssige hensigt med Galningen, der er 
stykkets hovedperson. Han bruges som 
et stilistisk virkemiddel; en form for 
Harlekin. Fo er selvsagt ikke ophavs- 
person til dette virkemiddel, men læner 
sig op ad en stående tradition indenfor 
italiensk teater. Harlekinen beskrives 
overordnet som en komisk, mandlig 
figur, og dens udformning på de skrå 
brædder har varieret gennem tiden. Fo 
har sin egen fortolkning, der materiali- 
serer sig i Galningen. 

Med hvad en psykiater ville kalde en 
nærmest sociopatisk evne til at mani- 
pulere andre mennesker, er Galningen 
den asociale, skruppelløse, antiautori- 
tære og snedige. Han er den karakter i 
teaterstykket, der driver handlingen 
frem. Han må siges at fylde meget, og 
han skorter ikke på sarkasmen. Galning- 
en formår at sætte systemets korrupte 
virke på spidsen på en særdeles latter- 
vækkende måde, f.eks. når han i sin for- 
klædning som dommer forsøger at 
coache bl.a. politiinspektøren i hans 
gengivelse af omstændighederne om- 
kring Pinellis død. For Fo handlede det 
langt fra kun om at få folk til at grine. At 
publikum ler, når de ser netop dette tea- 
terstykke, er uløseligt forbundet med Fos 
idé om latter som en katalysator for at 
kunne begribe tragedien, og altså ikke 
grine af Pinellis død per se. Her har vi en 
uskyldig mand, der bliver dræbt i 
ordensmagtens varetægt, og det forsøger 
Fo med sin opsætning og humor at få 
publikum til at fundere over. 

Imens Galningen qua sin aparte adfærd 
som impostor, og hans mangel på respekt 
for systemet, for den konforme tilskuer 
synes at fremstå mentalt ustabil, er han i 
virkeligheden sandheden der presser sig 
på, og ikke mindst et ærligt forsøg på at 
afklare den retfærdighed, politi og rets- 
system så åbenlyst mangler. Jeg kan ikke 
lade være med at se anarkisten i 
Galningen. Hans rolle er alt andet end 
formel, og han skider på konventionerne. 
Han er ikke kompromissøgende, og hans 
loyalitet ligger ikke hos andre end ham 
selv. 

Omvendt kan man også argumentere 
for, at Fo med sin Galning i Accidental 
Death of an Anarchist i virkeligheden 
bekræfter eksistensen af en højere- 
stående moral. Det skal han, Fo, selvføl- 
gelig have hug for, for det er i min optik 
langt fra, hvad anarki handler om. Indi- 
videt vil altid være det højerestående, 
ikke moralen som et projekt, man skal 


underlægge sig. 


Læserbreve | Correspondence 


If not you and I, then who? 
I see you, and you see me. 
There is something bumping 
and tumbling around in my 
mind; a warmth in my heart 
that tells me that we share 
ideas of total extirpation of 
society as we know it. 
Granted, it is merely a 
intuitive belief of mine, one 
which does not transform into 
fact easily. Why? Because I 
run the risk of exposure to the 
authorities, if you turn out to 
be a paid informant, someone 
with a big mouth (when 
you're drunk), or perhaps a 
bourgeois anarchist with the 
intention of bringing about a 
new order of freedom through 
discussion and pie-charts, 
fully ready to sabotage my 


rebellious efforts in any way 
you see fit — undoubtedly for 
the 'greater good”. However, if 
you are a rebellious soul, not 
only in heart and mind, but in 
your actions as well, I would 
love to attain that knowledge. 
I don't need to know what 
you've done; I only want to 
know that you ACT 
rebelliously, continuously. We 
can work together, you and I. 
I just know it. No, 
cooperation is not always the 
answer, which means that 
you will not be by my side in 
everyone of my efforts to 
drag down the establishment 
in their neckties and gold 
necklaces, and I will not be by 
yours. But together, I see 
opportunities. We can inflict 


chaos exponentially. Shit, this 
is what two people can 
achieve, but what about 
three? Close to unimaginable 
levels of action, I reckon. 

But how, then, do we 
actually, practically, securely 
get acquainted? If someone 
comes up to me and 
vigorously starts talking 
about targets, methods, 
tactics etc., I step back until I 
am out of microphone range. 
On the other hand, someone 
has to, like, say something, 
right? I can say for myself 
that I am definitely not a 
mind reader. We could meet 
randomly at a riotous demo, 
of course. But let's face it, 
demos don't exactly grow on 
trees around here. Perhaps if 

we started with something 
light; then, if you turn out to 
be a poser, things can't really 
go south for real, because of 
how harmless it all is. It 
would be a small price to pay 
to find out whether you are 
for real or not. If you are for 
real, comrade, the time is now. 
The time is now for getting 
together in silence, and 
fiercely act. The time is now 
to even this world up. The 
time is now for letting blood 
pour into the pool of the 
grotesque that is the social 
order. If we don't raise hell 
together; shit, if you and I 
don't even do it individually, 
then who? Carpe noctem, 
carpe diem. Carpe. & 

Zap 


Jeg vil også gerne fremhæve en anden 
af teaterstykkets perler, hvilket jeg gerne 
så meget mere af uden for teaterverden- 
en: kritik gennem eksemplificering. I 
stedet for at teaterstykket hovedsagligt 
fremstår som en overordnet samfunds- 
kritik, er der samtidigt tale om ganske 
specifikke hetz rettet mod bestemte per- 
soner, der håndterede sagen om Pinellis 
død, efterfulgt af statens frifindende 
oprydningsarbejde. Fo skyede ikke for at 
pege fingeren mod de ansvarlige; for at 
sætte stykket op på en måde, så det blev 
klart for alle, hvad det hele handlede om. 
Da stykket allerførst blev opført var 
ingen italiener i tvivl. 

Afslutningsvist kan det siges, at 
Accidental Death. er en sikker vinder, 
når det kommer til at skulle indtage et 
teaterstykke i bogform, om end det selv- 
følgelig ikke kan sidestilles med den ægte 
vare. Hermed en venlig opfordring til 
rette vedkommende; hvis du/I skulle føle 
for at opsætte dette skuespil, ville jeg 
med sikkerhed være at finde på 1. række, 
og andre åbentsindede og friheds- 
elskende folk burde kraftigt overveje at 


gøre mig selskab. € Flump 
) At publikum ler, når 
de ser netop dette 
teaterstykke, er uløseligt 
forbundet med Fos idé 
om latter som en 
katalysator for at kunne 
begribe tragedien. 

